**18. A feladat a Rákóczi-szabadságharchoz kapcsolódik.** (hosszú)

**Mutassa be a források és saját ismeretei segítségével a Rákóczi-szabadságharc fordulópontjait!**

**Elemzésében a katonai és politikai változásokra, azok belföldi és külföldi tényezőire**

**összpontosítson!**

„Ismét felszakadnak a híres magyar nemzet sebei, a nemzet megsértett

szabadságának annyiszor mostohán kezelt sebesülése, s most már az a veszély

fenyeget, hogy tagjai lassú sorvadása közben az ausztriai uralkodóház végzetes

uralma alatt az egészséges törzset is a végső halálos pusztulásba dönti, s azt követeli,

karddal vágjuk ki. Az oly sok nagy mozgalom legfőbb oka most és mindig az ősi

törvények szégyenletes eltörlése.” *(Rákóczi Ferenc kiáltványa; 1703)*

„2. Az Austriai Háznak álnokul velünk való bánása onnan is kitetszik, hogy nem

lévén maga kötelességére semmi tekintete, erőszak-tételre, vérontásra, és ezen

Magyar Nemzet feltett eltörlésére kifakadott. Az Ország lakos Rendeinek, és azok

szabadságinak ellenségévé változtatta magát.

6. E mostani hadakozásunknak folytatásához feles költség kívántatván, annakokáért

két millió pénzbeli segítség adását rendeltük.” *(Az ónodi országgyűlés; 1707)*

„Mindazok, akik ennek a háborúnak a végéig hűségesen kitartanak, földesuraik

joghatósága alól örökre felszabadítottak legyenek. Gondoskodni fogunk

lakóhelyükről is a hajdúvárosok mintájára különleges kiváltságok

adományozásával.” *(A sárospataki országgyűlés; 1708)*

„A höchstadti csatavesztés megfosztott még a reményétől is annak, hogy

egyesülhessek a bajor választófejedelemmel… Pedig ez volt az egyetlen alap,

amelyre támaszkodva a háborút elkezdtem, mert igen jól láttam előre a

nehézségeket…” *( II. Rákóczi Ferenc emlékirataiból)*

„Így tehát valójában senkinek sem kell kételkednie abban, hogy a királyi felség az

előbb említett Magyarország és Erdély törvényeinek megtartásában, s azzal, hogy az

országos méltóságokra e haza szülötteit emeli, az egész keresztény világnak

bizonyságot akar tenni arról, hogy Magyarország és az erdélyi fejedelemség iránti

jószándék tekintetében ugyanazon királyi felségtől már nem is lehet kívánni többet.”

*(A szatmári béke; 1711)*







